Elsebeth Gerner Nielsen (RV), 1998-11-13:
Jeg takker for den velvillige modtagelse, som lovforslaget
har fået.
Formålet med lovforslaget er at gennemføre en række justeringer i den gældende biblioteksafgiftslov på baggrund af de forslag, som en særlig nedsat arbejdsgruppe har stillet i i den rapport, der hedder »Bibliotekspengene«.
Arbejdsgruppen skulle belyse, om omlægningen af biblioteksafgiftsloven i 1991 har fungeret efter sin hensigt.
Samtidig skulle arbejdsgruppen overveje, om der var anledning
til at foretage ændringer i 1991-loven og de dertil hørende administrative forskrifter.
Et af de væsentligste spørgsmål, som arbejdsgruppen særligt skulle tage stilling til, var spørgsmålet om, hvorvidt overgrænsen for biblioteksafgift på 200.000 kr. skulle ændres.
Hvis der ikke sker ændringer, vil overgrænsen træde i kraft til den 1. januar 1999.
Arbejdsgruppens hovedkonklusioner har været, at biblioteksafgiften i hovedtrækkene har fungeret efter sin hensigt, og at der ikke er grundlag for at stille forslag om ændringer, der berører lovens hovedprincipper.
I forbindelse med lovforslagets forberedelse har rapporten været indgående drøftet med Dansk Forfatterforening og Danske Skønlitterære Forfattere, og jeg kan med tilfredshed oplyse, at de drøftelser er mundet ud i en forståelse mellem mig og de to forfatterforeninger om, hvilke ændringer der bør søges gennemført i biblioteksafgiftsloven.
Jeg vil i den forbindelse særligt fremhæve forslaget om en gradueret udbetaling af biblioteksafgiften.
Fru Hanne Andersen foreslog, at vi skulle prøve at finde et nyt navn til biblioteksafgiften.
Men den arbejdsgruppe, vi har haft nedsat, har ikke selv været i stand til at komme med et forslag, og derfor vil jeg gerne spille bolden videre til Kulturudvalget.
Hvis Kulturudvalget er i stand til at komme med et forslag til et mere hensigtsmæssigt navn, så tager jeg med glæde imod det.
Til hr. Kim Andersen: Ja, jeg er også glad for, at det er lykkedes at komme igennem med forslaget om et gradueret loft.
Det betyder, at alle forfattere fortsat vil få del i biblioteksafgiften.
Med hensyn til spørgsmålet om illustratorer til udenlandske værker er det jo sådan, at det kun er, hvis der laves en særlig udførelse i forbindelse med, at værket oversættes til dansk, og derfor er det ikke noget, der spiller den helt store rolle i biblioteksafgiftsloven, og jeg synes for så vidt, at det er rimeligt, at i det øjeblik, hvor der altså er tale om en ny illustration, at illustratoren så kan få del i biblioteksafgiften.
Jeg håber, at meldingerne fra hr. Kim Andersen også betyder, at man vil have venlige ord tilovers for de økonomiske aspekter af det her lovforslag.
Jeg er godt klar over, at de forhandlinger føres andetsteds i huset, men jeg håber meget, at også partiet Venstre vil være positive i de forhandlinger, der for øjeblikket er i gang.
Til hr. Ole Sohn: Jeg er meget enig i, at det er vigtigt, at vi nu får taget stilling til økonomien.
Jeg tror, at vi skal arbejde alt det, vi overhovedet kan, for at sikre ro omkring biblioteksafgiften.
Det betyder, at jeg synes, det er en god idé, at vi prøver at lave en 4-årig aftale for, hvordan økonomien skal se ud for biblioteksafgiften, sådan at forfatterne og andre, som får del i biblioteksafgiften, ved, hvad de har at regne med.
: Jeg er måske nok en lille smule overrasket over meldingerne fra Enhedslisten, men tager dem selvfølgelig til efterretning.
Det har betydet, at jeg har fundet det meget vigtigt at lytte til de ønsker og de forventninger, de har til den nye biblioteksafgiftslov.
Jeg troede sådan set også, at det var en strategi, Enhedslisten fulgte, altså det med, at man prøver at lytte til baglandet, inden man lægger sig fast på en strategi - ikke på den måde, at det altid er sådan, at alle kan få ret og alle kan få indflydelse, men jeg synes, det er vigtigt at være lydhør. Jeg kan også sige, at der faktisk er meget stor overensstemmelse mellem det her lovforslag og det forslag, som arbejdsgruppen er kommet med.
Det, der adskiller, er et spørgsmål om nuancer.
Og til hr. Kim Behnke: Ja, jeg kan høre, at vi får en interessant debat i den kommende tid om, hvordan den kommende bibliotekslov skal se ud.
Jeg synes selv, at det er fantastisk vigtigt, at vi nu arbejder for at sikre, at vi ikke får det danske samfund delt op i et know not-hold og et nørdhold.
Det betyder, at jeg synes, vi skal gøre, hvad vi overhovedet kan for at sikre, at alle mennesker får adgang til biblioteket, og at der er lige adgang til oplysning og information på biblioteket.
Vi lever i et videns- og informationssamfund.
Vi skal i fremtiden leve af netop viden og information, og derfor er det utrolig afgørende, at bibliotekerne stiller de forskellige ydelser til rådighed, og at alle har adgang til dem.
som Fremskridtspartiet har udsendt gratis til bibliotekerne - jeg kan så på bibliotekernes vegne sige tak for det - ikke er omfattet af det her lovforslag.
Det vil sige, at hvis ophavsretshaverne har sagt ja til at udlåne cd'en på bibliotekerne, så kan det foregå, fuldstændig uanset om den her lovgivning bliver vedtaget eller ej.
Lovforslaget her har ikke noget med cd-rom at gøre, sådan som det er formuleret for øjeblikket.
lovforslag
Jeg siger tak for den velvillige støtte.
Jeg glæder mig til den diskussion, der kommer i Kulturudvalget, og jeg ser også frem til, at vi i forbindelse med finanslovforhandlingerne får løst de problemer, vi har omkring økonomien.
Jeg synes selv, at det er afgørende at forsøge at finde flere midler til biblioteksafgiften både i 1999 og 2000 og i 2001 og 2002, sådan som lovforslaget også lægger op til.